ซักเคอร์เบิร์ก บอกว่า ปีนี้จะเน้น “ทำกำไร” หุ้นเฟซบุ๊ก บวกทันที 20%
ผลประกอบการ Meta เป็นอย่างไร ? ลงทุนแมนจะมาสรุปให้เป็นข้อ ๆ
2 ก.พ. 2566

ซักเคอร์เบิร์ก บอกว่า ปีนี้จะเน้น “ทำกำไร” หุ้นเฟซบุ๊ก บวกทันที 20% /โดย ลงทุนแมน
เมื่อไม่กี่ชั่วโมงที่ผ่านมา Meta เจ้าของเฟซบุ๊ก รายงานผลประกอบการไตรมาสที่ 4 ปีที่แล้ว
ซึ่ง CEO ของบริษัท อย่างมาร์ก ซักเคอร์เบิร์ก ได้โพสต์บนเฟซบุ๊กส่วนตัวว่าธีมการทำธุรกิจของบริษัทในปีนี้จะเป็น “Year of Efficiency” หรือ ปีแห่งประสิทธิภาพ
โดยจะเน้นไปที่ความแข็งแกร่ง และ ความว่องไวขององค์กร ตีความง่าย ๆ ก็คือ จะสร้างกำไรให้ได้มากสุด โดยมีค่าใช้จ่ายที่น้อยที่สุด
แล้วผลประกอบการ Meta เป็นอย่างไร ? ลงทุนแมนจะมาสรุปให้เป็นข้อ ๆ 
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
-ผลประกอบการของบริษัท Meta
รายได้ 1.05 ล้านล้านบาท ลดลง 4%
กำไร 1.52 แสนล้านบาท ลดลง 55%
ไตรมาสที่ผ่านมา รายได้ของเฟซบุ๊กลดลง ซึ่งเป็นการลดลง 3 ไตรมาสติดต่อกัน
ในขณะที่กำไรลดลงหนัก เป็นผลมาจากบริษัทมีการบันทึกค่าใช้จ่ายครั้งเดียวจากการปรับโครงสร้างองค์กร ซึ่งก็น่าจะมาจากการเลิกจ้างพนักงานครั้งใหญ่ในช่วงที่ผ่านมา
โดยค่าใช้จ่ายครั้งเดียวนี้ คิดเป็นมูลค่าราว 1.37 แสนล้านบาท หากไม่รวมค่าใช้จ่ายดังกล่าว บริษัทจะมีกำไรอยู่ราว 2.89 แสนล้านบาท ซึ่งทั้งรายได้ และ กำไรแม้จะลดลง
แต่นักลงทุนมองไปข้างหน้า ซึ่งตัวเลขนี้ถือเป็นระดับที่ดีกว่าที่นักวิเคราะห์คาดการณ์
หากรวมทั้งปี 2022 บริษัทจะทำรายได้อยู่ที่ 3.82 ล้านล้านบาท กำไร 7.59 แสนล้านบาท
และสิ่งที่นักลงทุนมองต่อไปก็คือ ตัวเลขผู้ใช้งาน
-จำนวนผู้ใช้งานของ Meta แยกเป็น 2 ชุด
ชุดแรก เป็นผู้ใช้งานทุกแพลตฟอร์มในเครือ คือ Facebook, Instagram และ WhatsApp
ต่อวันอยู่ที่ 2.96 พันล้านบัญชี เพิ่มขึ้น 5%
ต่อเดือนอยู่ที่ 3.74 พันล้านบัญชี เพิ่มขึ้น 4%
หากนับเฉพาะผู้ใช้งานเฟซบุ๊ก
ต่อวัน 2.00 พันล้านบัญชี เพิ่มขึ้น 4%
ต่อเดือน 2.96 พันล้านบัญชี เพิ่มขึ้น 2%
ถ้าเราคิดว่าคนทั่วโลกใช้เฟซบุ๊กน้อยลง เราจะคิดผิด เพราะ ข้อเท็จจริงที่เกิดขึ้นคือ คนทั่วโลกใช้เฟซบุ๊กเพิ่มขึ้น
-จำนวนพนักงาน
ปีที่แล้ว Meta มีการเลิกจ้างพนักงานครั้งใหญ่ ประกาศเลิกจ้างพนักงานไป 11,000 คน แต่ในภาพรวมตลอดทั้งปี 2022 บริษัทยังคงมีพนักงานเพิ่มขึ้น 20% โดยทั้งบริษัทตอนนี้ มีพนักงานอยู่ 86,482 คน
-คาดการณ์ผลประกอบการไตรมาสถัดไป
Meta คาดว่าในไตรมาสแรกของปีนี้ บริษัทจะมีรายได้อยู่ในช่วงระหว่าง 8.50 ถึง 9.32 แสนล้านบาท ซึ่งดีกว่าที่นักวิเคราะห์คาดการณ์ไว้
โดยไตรมาสแรกของปีที่แล้ว บริษัทมีรายได้อยู่ที่ 9.12 แสนล้านบาท
หากรายได้เป็นไปตามที่บริษัทคาดในช่วงขอบบน บริษัทก็จะกลับมามีเติบโตอีกครั้ง หลังจากที่มีรายได้ย่ำแย่ลง 3 ไตรมาสติดต่อกัน
ในขณะเดียวกัน บริษัทก็คาดว่าตลาดทั้งปี 2023 จะมีค่าใช้จ่ายอยู่ในช่วงระหว่าง 2.91 ถึง 3.11 ล้านล้านบาท ซึ่งเป็นค่าใช้จ่ายที่ลดลงกว่าที่คาดไว้ก่อนหน้านี้
นอกจากเรื่องของผลประกอบการแล้ว Meta ก็ได้มีการประกาศซื้อหุ้นคืน 2.26 แสนล้านบาทในไตรมาสที่แล้ว
รวมทั้งปี บริษัทซื้อหุ้นคืนไปแล้วกว่า 9.13 แสนล้านบาท
และ ไฮไลต์สำคัญก็คือ มาร์ก ซักเคอร์เบิร์ก ได้มีการบอกทิศทางของบริษัทในปีนี้ด้วยว่า จะเป็น Year of Efficiency หรือ ปีแห่งประสิทธิภาพ โดยจะโฟกัสไปที่ความแข็งแกร่ง และ ความว่องไว ในการดำเนินธุรกิจ
ซึ่งในส่วนนี้ ก็จะมีการนำ AI เข้ามาใช้เพื่อเพิ่มประสิทธิภาพในการทำงาน
ในขาของการลงทุน มาร์ก ซักเคอร์เบิร์ก ย้ำเหมือนเดิมว่าจะลดการลงทุนลง โดยจะเลิกทำโปรเจกต์ที่ไม่ได้กำไร และหันมาโฟกัสกับธุรกิจหลักมากขึ้น
ธุรกิจหลักที่ว่า ก็คือ ระบบแนะนำด้วย AI บน Facebook และ Instagram โดยเฉพาะฟีเชอร์วิดีโอสั้น Reels ที่มีการเติบโตขึ้น แบบก้าวกระโดดเป็นเท่าตัว ปีที่แล้ว
โดยซักเคอร์เบิร์กก็ได้บอกว่า อุปสรรคของ Reels ยังอยู่ที่การสร้างรายได้ เพราะแม้คนจะเล่นเยอะ แต่ก็ยังสร้างรายได้ ได้น้อยกว่าบน Feed ค่อนข้างมาก
แต่หากบริษัทสามารถปลดล็อกอุปสรรคตรงนี้ได้ มันก็จะกลายมาเป็นอีกแหล่งรายได้สำคัญ
อีกธุรกิจหลักที่ซักเคอร์เบิร์กจะเน้นก็คือ Chat ซึ่งครอบคลุมตั้งแต่ Chat บน Facebook และ Instagram ไปจนถึง WhatsApp ให้เป็นแพลตฟอร์มสำหรับธุรกิจมากขึ้น
ยกตัวอย่างเช่น สายการบิน AirFrance ได้แชร์ BoardingPasses และรายละเอียดเที่ยวบินผ่าน WhatsApp
ซึ่งส่วนนี้หากทำสำเร็จ Meta ก็มีจะฐานลูกค้าเป็นธุรกิจองค์กร เป็นรายได้ช่องทางใหม่ของบริษัท
และไฮไลต์ที่น่าสนใจที่สุดบนโพสต์ของมาร์ก ซักเคอร์เบิร์ก ก็คือ Meta จะทำผลิตภัณฑ์คล้าย ChatGPT ของบริษัท OpenAI ซึ่งเรียกว่า “Generative AI” หรือเทคโนโลยีปัญญาประดิษฐ์ โดยจะสามารถวาดรูปจากคำบรรยาย และ โต้ตอบคำถามมนุษย์ได้ สอบแพทย์ได้ เขียนโคดเป็นไปได้ด้วยการเรียนรู้ด้วยตนเอง ซึ่งส่วนนี้ Meta ยังอยู่ในระหว่างการวิจัย
สรุปแล้ว ผลประกอบการของเฟซบุ๊กไตรมาสที่แล้ว ยังคงลดลงทั้งรายได้ กำไร แต่นักลงทุนมองไปข้างหน้า
โดยบริษัทได้คาดว่าผลประกอบการจะกลับมาดีอีกครั้ง และก็ได้วางแนวทางการบริหารธุรกิจที่ชัดเจนขึ้น ซึ่งทั้งหมดนี้ ก็ดีกว่าที่ตลาดคาดการณ์ไว้
นั่นจึงทำให้เมื่อคืน หลังผลประกอบการ หุ้นเฟซบุ๊กได้ปรับตัวเพิ่มขึ้นมากถึง 20% คิดเป็นมูลค่าที่เพิ่มขึ้นมา 2.5 ล้านล้านบาท ในคืนเดียว
ปิดท้ายด้วยข้อมูลที่น่าสนใจ รู้หรือไม่ว่าหุ้น Meta เป็นหุ้นที่อยู่ในกองทุน MEGA10 และช่วงที่ผ่านมามีผลการดำเนินงานที่โดดเด่นที่สุดในกองทุน MEGA10
กองทุน MEGA10 เป็นกองทุนที่เข้าไปลงทุนในบริษัทที่ทรงอิทธิพลที่สุดในโลก โดยเน้นแค่ 10 บริษัทเท่านั้น เช่น Meta, Visa, Mastercard, Amazon, Microsoft และ Tesla*
เท่ากับว่า MEGA10 จะลงทุนเน้น ๆ ใน Meta ซึ่งการปรับตัวขึ้นของหุ้น Meta จะทำให้ผลการดำเงินของกองทุน เพิ่มขึ้นอย่างมีนัยสำคัญทันที จากหุ้น Meta เพียงตัวเดียว ซึ่งต่างจากกองทุนอื่น ๆ ที่ลงทุนในสัดส่วนที่น้อยกว่านี้มาก
สำหรับผู้ที่สนใจ สามารถศึกษารายละเอียดและเริ่มต้นลงทุนได้ที่ 
หรือ บลจ.ทาลิส 02-0150215, 02-0150216 จะมีคนคอยช่วยเหลือในการเปิดบัญชี ดูข้อมูลเพิ่มเติมที่ 
คำเตือน: กองทุนรวมนี้มีลักษณะเฉพาะและความเสี่ยงเฉพาะ ผู้ลงทุนควรทำความเข้าใจลักษณะ เงื่อนไขผลตอบแทนและความเสี่ยงของกองทุนรวมก่อนตัดสินใจลงทุน
ผลการดำเนินงานในอดีต/ ผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
กองทุนนี้มีการลงทุนในต่างประเทศมีความเสี่ยงจากอัตราแลกเปลี่ยน และมีการลงทุนกระจุกตัวของหลักทรัพย์ หมวดอุตสาหกรรมและประเทศที่ลงทุน จึงมีความเสี่ยงที่ผู้ลงทุนอาจสูญเสียเงินลงทุนจำนวนมาก
*บริษัทดังกล่าวสามารถปรับเปลี่ยนได้ ตามเกณฑ์การลงทุนและสภาวะการลงทุน ณ ขณะนั้น
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References
-
-